Cantilena Cantilena hija poeżija ta' Pietru Caxaro u hija l-eqdem test letterarju bil-Malti. Din il-poeżija tmur lura għas- Seklu XV (mhux iktar tard mill-1485, meta miet l-awtur, u probabilment miktuba għall-ħabta tas-Snena 1470) iżda ġiet misjuba li fiss-sena1966 mill-Professur Godfrey Wettinger u l-Patri Mikiel Fsadni (OP). "Cantilena" nkitbet min-neputi ta' Pietru Caxaro, Brandano, kif kien jiftakarha hu, u kienet parti mill-atti notarili (Diċ. 1533 -- 1563 Mejju ) ta' Brandano. Dan huwa t-test hekk kif jidher oriġinarjament: "Xideu il cada ye gireni tale nichadithicum"<br> "Mensab fil gueri uele nisab fo homorcom"<br> "Calb mehandihe chakim soltan ui le mule"<br> "Bir imgamic rimitne betiragin mucsule"<br> "Fen hayran al garca nenzel fi tirag minzeli"<br> "Nitla vu nargia ninzil deyem fil bachar il hali." "Huakit hi mirammiti lili zimen nibni"<br> "Mectatilix mihallimin me chitali tafal morchi"<br> "fen timayt insib il gebel sib tafal morchi"<br> "vackit hi mirammiti." "Huakit by mirammiti Nizlit hi li sisen" "Mectatilix li mihallimin ma kitatili li gebel"<br> "fen tumayt insib il gebel sib tafal morchi"<br> "Huakit thi mirammiti lili zimen nibni"<br> "Huec ucakit hi mirammiti vargia ibnie"<br> "biddilihe inte il miken illi yeutihe"<br> "Min ibidill il miken ibidil i vintura"<br> "haliex liradi 'al col xibir sura"<br> "hemme ard bayad v hemme ard seude et hamyra"<br> "Hactar min hedann heme tred mine tamara." It-test bil-Malti hekk kif niktbuh illum: "Xidew il-qada, ja ġirieni, talli nħadditkom," <br> "Ma nsab fil-weri u la nsab f'għomorkom" <br> "Qalb m'għandha ħakem, sultan u la mula" <br> "Bir imgħammiq irmietni, b'turġien muħsula," <br> "Fejn ħajran għall-għarqa, ninżel f'taraġ minżeli" <br> "Nitla' u nerġa' ninżel dejjem fil-baħar il-għoli". "Waqgħet hi, imrammti, l'ili żmien nibni," <br> "Ma ħtatlix mgħallmin, 'mma qatagħli tafal merħi;" <br> "Fejn tmajt insib il-ġebel, sibt tafal merħi;" <br> "Waqgħet hi, imrammti." "Waqgħet hi, imrammti, niżżlet hi s-sisien," <br> "Ma ħtatlix l-imgħallmin, 'mma qatagħli l-ġebel;" <br> "Fejn tmajt insib il-ġebel, sibt tafal merħi;" <br> "Waqgħet hi, imrammti, l'ili żmien nibni." <br> "U hekk waqgħet hi, imrammti! w erġa' ibniha!" <br> "Biddilha inti l-imkien illi jewtiha;" <br> "Min ibiddel l-imkien ibiddel il-vintura;" <br> "Għaliex l-iradi għal kull xiber sura:" <br> "Hemm art bajda, w hemm art sewda u ħamra." <br> "Aktar minn hedawn hemm trid minnha tmarra." Dan it-test huwa kważi esklussivament Semitiku . L-unika kelma mhux Semitika hija "vintura" li ġejja mill-Isqalli. Ġeneralment, testi antiki Maltin ftit li xejn jużaw vokabularju mhux Semitiku; anke f'xogħlijiet letterarji li ġew wara, hemm predominanza ta' kliem Semitiku.